CELEX: 32004R2113
Language: lv
Date: 2004-12-10 00:00:00
Title: Komisijas Regula (EK) Nr. 2113/2004 (2004. gada 10. decembris), ar ko groza Regulu (EK) Nr. 1943/2003, kurā izklāstīti Padomes Regulas (EK) Nr. 2200/96 piemērošanas noteikumi attiecībā uz atbalstu ražotāju organizācijām pēc to sākotnējās atzīšanas

11.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 366/10
            
         
      KOMISIJAS REGULA (EK) Nr. 2113/2004
   (2004. gada 10. decembris),
   ar ko groza Regulu (EK) Nr. 1943/2003, kurā izklāstīti Padomes Regulas (EK) Nr. 2200/96 piemērošanas noteikumi attiecībā uz atbalstu ražotāju organizācijām pēc to sākotnējās atzīšanas
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju (1), un jo īpaši tās 48. pantu,
   tā kā:
   
               (1)
            
            
               Komisijas Regulas (EK) Nr. 1943/2003 (2) 4. pants paredz, ka atbalstu ieguldījumiem, kas saistīti ar atzīšanas plānos ietverto pasākumu īstenošanu, kā paredzēts Regulas (EK) Nr. 2200/96 14. panta 2. punkta b) apakšpunktā, piešķir kā īpašus aizdevumus. Ņemot vērā pēdējo gadu laikā gūto pieredzi un jo īpaši grūtības, ar kādām dalībvalstis saskārušās, lai īstenotu šāda veida atbalstu, vienlaikus nodrošinot atbalsta saņēmējiem Kopienas finansējuma līmeni attaisnotajām ieguldījumu izmaksām, kas paredzētas minētās regulas 8. pantā, ir jānodrošina iespēja veikt tiešu atbalsta maksājumu, piešķirot kapitālu.
            
         
               (2)
            
            
               Attiecīgi ir jāgroza Regula (EK) Nr. 1943/2003.
            
         
               (3)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1943/2003 groza šādi:
   
               1)
            
            
               Regulas 4. pantu groza šādi:
               
                           a)
                        
                        
                           nosaukumu aizstāj ar šo:
                           “4. pants
                           Atbalsts ieguldījumiem, kas vajadzīgi, lai panāktu atzīšanu”;
                        
                     
                           b)
                        
                        
                           panta 1. punkta pirmo daļu aizstāj ar šo:
                           “Lai segtu daļu no ieguldījumu izmaksām, kas saistītas ar atzīšanas plānos ietverto pasākumu īstenošanu saskaņā ar Regulas (EK) Nr. 1432/2003 16. pantu, atbalstu, kas paredzēts Regulas (EK) Nr. 2200/96 14. panta 2. punkta b) apakšpunktā, piešķir:
                           
                                       a)
                                    
                                    
                                       tiešā veidā, piešķirot kapitālu, vai
                                    
                                 
                                       b)
                                    
                                    
                                       netiešā veidā, ar kredītiestādes starpniecību kā īpašus aizdevumus.”
                                    
                                 .
                     
         
               2)
            
            
               Regulas 8. panta 2. punkta pirmo daļu aizstāj ar šo:
               “Kopienas ieguldījums saskaņā ar 4. pantā noteikto atbalstu, kas aprēķināts kapitāla dotācijā vai kapitāla dotācijas ekvivalentā, nedrīkst procentuāli pārsniegt šādas 4. pantā paredzētās attaisnotās ieguldījumu izmaksas:
               
                           —
                        
                        
                           50 % 1. un 2. mērķa reģionos, kas noteikti Regulas (EK) Nr. 1260/1999 1. pantā,
                        
                     
                           —
                        
                        
                           30 % pārējos reģionos.”
                        
                     .
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 10. decembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 286, 4.11.2003., 5. lpp.